
A Kolb-féle tanulási stilus viszgálata a vajdasagi magyar középiskolások körében

A tanulási stílus a tanulók egy olyan jellemző sajátossága, ami jelzi az információ-felvétel, –feldolgozás és –alkalmazás egyéni dominanciáit. E kutatás célja a Kolb-féle modellen alapuló egyéni tanulási preferenciák vizsgálata volt vajdasági magyar középiskolások körében. A kutatásban hét vajdasági magyar középiskola tanulói vettek részt. A mérés online formában történt, a közreműködő iskolák számítástechnika laboratóriumaiban.
Az empirikus kutatás során megállapítottuk az egyes tanulási változók preferencia-sorrendjét, azok iskolatípus, évfolyam és nem szerinti kapcsolatrendszerét. A vertikális longitudinális vizsgálat lehetővé tette a változók, és differencia-változók időbeli alakulásának vizsgálatát is.
A vajdasági magyar középiskolások az információ-felvétel dimenziójában leginkább a tapasztalatszerzést, míg a feldolgozás vonatkozásában a produktív alkalmazást preferálják. Az absztrakt fogalomalkotás leginkább a gimnazistákra jellemző. A lányok inkább az aktív kísérletezést, valamint a konkrét tapasztalatszerzést, míg a fiúk az absztrakt fogalomalkotást, a gondolkodást részesítik előnyben.
A differencia-változók alapján a négy-, illetve a kilencrégiós rendszerben megállapításra kerültek az egyes tanulási stílus besorolások. Összefüggést kerestünk a tanulási stílus besorolások és a tanulók neme, évfolyama és iskolatípusok között.
A négyrégiós modell alapján a vajdasági magyar középiskolásokra leginkább az akkomodáló stílus a jellemző, ezt követi a divergens, konvergens, majd az asszimiláló. A fiúk leginkább akkomodáló és asszimiláló, míg a lányok inkább divergens és konvergens besorolásokat kaptak. Az évfolyamok között leginkább az akkomodáló és a divergens tanulók aránya változik. A kilencrégiós modellben még árnyaltabb módon sikerült leírni az egyéni sajátosságokat.



